
Redaktora jarraporto 2008 

Jam la jaro 2008 finiĝis kaj kiel kutime mi prezentas al vi, mian 2008-an 
redaktoran jarraporton. Dank'al vi, karaj verkantoj, mi sukcesis plenumi la taskon 
transdonitan al mi; tio estas presigi 6 numerojn kun entute 104 paĝoj. 

La temo de ĉiu verkaĵo bone taŭgas al la celo de nia revuo. La artikoloj 
interesas kaj ligas ĉiujn IFEF-anojn disvastigante la enlandajn informojn al ĉiu 
unuopulo. 

Mi devas prezenti miajn senkulpigojn 
al la verkantoj sendintaj materialojn, kiuj 
malfrue (aŭ eĉ neniam) aperas en IF. La 
fakto estas ke, kvankam la temo interesas la 
legantojn, la loko mankas en la revuo kaj 
kelkafoje la artikolo poste iĝas eksteruza. 

Mi ne forgesas la kaŝitan sed necesan 
taskon de nia revizoro Albert Gestin, kiu, 
akurate kaj zorgeme, faras la revuon kiel 
eble plej pura. 

Kompreneble la revuo ne havus sencon 
sen niaj kutimaj legantoj, al kiuj, kaptante 
la okazon, je la nomo de la IFEF-estraro, 
mi deziras bonan novan jaron al ĉiuj. 

Jean Ripoche 



Frontpaĝe. 

Okaze de la aŭtuna estrarkunvno en Bologna (Italio), ni renkontiĝis kun 
Gianni Orsini, emerita fervojisto, kiu estas membro de la Itala Fervojista 
Esperanto-Asocio. Li memfabrikas diversajn violonojnflegu artikolon en 
paĝo 6 ). Fo tis Istvan Gulyas 

^Via 61 -a IFEF-kongrcso okazos 
en Triesto (Italio) 


De la 23-a ĝis la 29-a de majo 2009 


Dum la IFK en Triesto, profitu la okazon por 
partopreni la diversajn ekskursojn. 

Jen kelkaj vizitindaj lokoj. 



Kastelo de Miramar’ 


Sur prominanta roko de la triesta golfo, fascine elstaras la blanka Kastelo 
Miramar\ kiun, inter la jaroj 1856-60, konstruigis arkiduko Ferdinando 
Maksimiliano de Habsburgo (1832- 
1867). Tiu reĝa hejmo iĝis taŭga kadro 
por la romantika historia aventuro de tiu 
princo kaj ties edzino. 


Maksimiliano, frato de la aŭstria 
imperiestro Francisko Jozefo, estis 
mortpafita en Queretaro en 1867, 
viktimo de politikaj intrigoj. Fakte, la 
grandbienulaj kaj klerikalaj meksikiaj 
konservemuloj, helpitaj de Napoleono la 
Tria, la franca imperiestro, klopodis 
subpremi la tie starigitan respublikon de 
Benito Juarez. En la afero ili sukcesis 
impliki la arkidukon Maksimiliano, kiu 
estis nomumita Imperiestro de Meksikio 
la 10 an de aprilo 1864, dum solena 
ceremonio en la kastelo. Tion probable 
favoris la frato, pro dinastiaj ĵaluzoj ene 
de la Habsburgoj. La tuta okazaĵo estis, 
eble, kialo de freneziĝo por Carlotta , la 
edzino de Maksimiliano. 


La kastelo estas tipa ekzemplo pri princa rezidejo el la 19 a jarcento. Projektita 
de Carlo Junker , en 1856, ĝi estis finkonstruita en 1864. En ĝia interno 
konserviĝas la originala meblaro. 


Teretaĝe, troviĝas la loĝejoj destinitaj al Maksimiliano kaj ties edzino 
Carlotta el Belgio. Aparte interesaj : la dormo - kaj studo-ĉambroj de la 

arkiduko, kies tuta 
aranĝado similas al 
la kajuto kaj poŭpa 
oficirsalono de la 
fregato Novara , la 
ŝipo per kiu li navigis 
kiel oficiro de la 
Aŭstria Mararmeo. 

Krome, tre karakteriza 
la Kapelo kun 
dekoracioj de la 
akademiano Eduard 
Heinrich. 

En la unua etaĝo, 
kie troviĝas la akcepto- 
salonoj, aparte pompaj 
estas la plafonaj kaj vandaj tegaĵoj el ligno ; ĉarmas la ĉinaj kaj japanaj 
ĉambretoj, en kiuj abundas orientaj valoraj objektoj ; imponas la salono ornamita 
per toloj de la triesta pentristo Cesare dell’Acqua , prezentantaj la historiajn 
eventojn de Miramare kaj Maksimiliano, kaj la tronejo, kie admireblas tutvanda 
genealogia arbo de la Habsburgo-Loreno familio. 

Dudek-hektara parko ĉirkaŭas la kastelon, starigitan sur roka promontoro, 
tiam malhava je ia ajn vegetaĵo. Oni komencis ĝin prizorgi en 1856 kaj la laboro 
estis finfarita post la forveturo de la arkiduko al Meksiko. Ankoraŭ hodiaŭ ĝi 
konservas la ĉarmon de medio tipe nordgusta agorde eniĝinta en tiun 
mediteranean. La realigadon de la parko sekvis tre atente Maksimiliano, kiu 
venigis al Triesto la plej spertajn kortegajn ĝardenistojn kaj konfidis la 
labordirektadon al la bohemo Jelinek. Estis plantitaj kreskaĵoj kaj arboj notinde 
interesaj laŭ botanika vidpunkto, tipaj de la triesta teritorio, sed ankaŭ multaj 
aliaj devenintaj el Afriko, Ekstrema Oriento kaj Norda Ameriko. Agrable estas 
promenadeti en tiu parko, riĉa je floraj bedoj, makisoj, arbaretoj, lagetoj, 
fontanoj kaj statuoj, kie ankoraŭ nun eblas flari la parfumon de tiuj pasintaj, 
historiaj vivmomentoj. 

Fortikaĵo de Monrupino 

Sur la supro de karsta monteto alta 418 metrojn, rigardanta la 
maron, staras malnova preĝejeto, unue menciita en episkopa 
dokumento de la jaro 1316. Gia nomo estis Sancta Maria Reypen. En 
tiu dokumento oni citas ankaŭ aliajn vilaĝojn, kiuj ankoraŭ hodiaŭ 
havas, slovenlingve, la tiamajn nomojn, kio atestas pri antikva ĉeesto 
de slovenaj popoloj en tiuj ĉi lokoj. 

La preĝejo estis refarita inter la fino de la 15 a jc kaj la jaro 1512, 

kiam ĝi estis rekonsekrita de triesta episkopo Pietro Bonomo. 
Samperiode, kiam turkoj invadis tiun regionon, oni fortikigis la 
monteton kaj la apudan konstruaĵon: pri tio atestas la dato sur la 
arkaĵforma pordego. Ĉi tiu estas nun dediĉita al tre amata paroko Emil 
Wester (1878-1946). 

La eta konstruaĵo, sur la pleĵ alta rokaĵo (ĉ. 3 metroĵ) de la 
monteto, datumas de la fino de 1400, kaĵ probable estis la 
“Komunuma Domo”. Inter ĝi kaj la preĝejo, antikva cisterno, nune ne 
plu uzata. Apud la preĝejo staras sonorilturo, alta 19 metrojn, 
konstruita en 1802. 

Interne, videblas bela retablo, super la ĉefaltaro (1764), kun bildo 
de Maria, Patrino de la Redemptoro: ĝi estis pentrita sur kupro de la 
triesta artistino Maria Candido kaj donacita, en 1794, de la triesta 
episkopo, grafo Sigmund von Hohenvoart. Duone de la 19 a jc, la 
interno estis pliriĉigita per la mirindaj pentraĵoj pri la Krucvojo ; la 
plafonaj freskoj datumas de la komenco de la 20 a jc. Apud la enirejo 
estas roko, en kiu rimarkeblas ia stranga kavo: legendo rakontas ke 
temas pri la pieda spuro de la Virgulino, alteriĝinta tiuloken, por forpeli 
la diablon. 



En 1983, sub estrado de paroko Anton Bedenĉiĉ , oni restaŭris tiun 
grandan trezoron, redonantan al la tuto ĝian originan fascinon. 

La panoramo el la monteto Tabor estas aparte rava : sude, la 
karsta altebenaĵo, okcidente la Adriatika maro kun la enflueĵo de la 
rivero Isonzo, la urbeto Grado kaĵ la insulo Barbana, kaĵ oriente la 
majesta monto Nanos. 

AŬTUNA ESTRARKUNVENO DE IFEF 


En la kuranta jaro, inter la 30-a de 
oktobro kaj 2-a de novembro okazis la 
aŭtuna estrarkunveno en Italio, en 
belega kaj fama urbo Bologna. 
Partoprenis ĉiuj estraranoj, la ĉef- 
komitatano kaj lia anstataŭanto. 

Bologna estas la centro de la 
provinco Emilia-Romagna, kaj havas 
pli ol 400 mil loĝantojn. Gi situas ĉe 
la piedo de la montaro Apeninoj, 
proksimume en la mezo de la 
botforma lando. 

La historio de Bologna estas longa 
kaj varia. La urbo jam en la fera 
epoko (deka jarcento antaŭ Kristo) 
estis grava interŝanĝa centro inter la 
kontinenta Eŭropo kaj Mediteraneo. 
Poste, inter la sesa kaj kvara jarcentoj 
antaŭ Kristo, okazis la etruska epoko, 
kiam la nomo de 
la urbo estis 
Felsina. Gi estis, 
poste, regata de 
gaŭloi ĝis la iaro 
191 a.K., kiam 
la nomo estis 
Bononia. Unu post 
la alia sekvis la 
romia komunumo, 
bizanca influo, 
kaj longobarda 
okupacio. Tuj post 
la jaro mil, 

Bologna estis 
jam sendependa 
urbo, kiam tie 
oni fondis en 


universitaton en Eŭropo. En la 
Mezepoko, la urbo estis fiera 
komunumo, kaj tie elformiĝis riĉa 
civita tavolo. En la jaro 1506 
Bologna fariĝis la dua urbo - 
malantaŭ Romo - de la Papa Stato 
dum tri jarcentoj. De la jaro 1798 
ĝis 1815 ĝi apartenis al la 
Napoleonaj Ŝtatoj. Post la ribeloj en 
1831 kaj en 1848, la urbo iĝis parto 
de la Itala Reĝlando. Ekde 1970, 
Bologna estas la sidejo de la 
Regiona Registaro. 

La atmosfero de la urbo estas 
amikeca kaj hejmeca pro la ruĝa 
tono de la briko-konstruaĵoj, pro la 
senfina vico de la arkadoj, la 
movoplenaj mallarĝaj stratetoj, la 
antikvaj, historiaj palacoj, la multaj 
malnovaj kaj enhavriĉaj preĝejoj, la 



Placo Maggiore 

nenombreblaj restoracioj kaj vendejoj, 
kaj la amikemaj kaj helpopretaj 
homoj. En Bologna sur ĉiuj brikoj 
senteblas la miljara tradicio de la 
pasinteco. 

Ni vizitis la plej famajn 
konstruaĵojn, palacojn kaj preĝejojn 
de la urbo. Unue, ni iris al la placo 
Maggiore, kiu estas la koro de 
Bologna. Tie troveblas multaj famaj 
palacoj, kiel la Palaco "Re Enzo", kie 
sidis kiel malliberulo la filo de 
Imperiestro Friedrich la Il-a; la Palaco 
Podesta, kies gotikan fasadon oni 
vestigis je kolonaj loĝiaj renesancaj 
formoj; la Palaco Banchi, kie multaj 
bankoj funkciis, kaj ankoraŭ nun 
funkcias; la Palaco Notari, kiu havas 
pompan pordegon. La plej fama kaj 
granda konstruaĵo estas la Palaco 
"Communale", alinome Palaco 
d’Accursio , de kie, dum 700 jaroj, oni 
administras kaj direktas la urbon. La 
maldekstra flanko de la fasado de tiu 
palaco ankoraŭ gardas la arkitekturon 
de la XIII-a jarcento, inter ili la 
ogivajn arkadojn kaj fenestrojn. Post 
brulego de la dekstra flanko en 1430 
oni rekonstruis tiun palacon en 
renesanca stilo. Super la baroka 
ĉefpordego staras la statuo de Papo 
Gregorio la XIII-a, kiu pretigis la 
nunan kalendaron. En ĉi tiu palaco 
renkontiĝis Papo Leo la X-a kaj 
franca Reĝo Francisko la I-a, ĉi tie 
okazis la bologna packontrakto inter 
Papo Klemento la Vll-a kaj 
Imperiestro Karlo la V-a. En ĉi tiu 
palaco estis kronita Karlo la V-a kiel 
germana-romiana imperiestro. 


En la jaro 1390, la bolognanoj 
decidis konstrui "la plej grandan 
bazilikon de la mondo". Parton de la 
ambicia revo efektiviĝis pere de la 
baziliko San Petronio, ĉar nur la 
unua parto de la baziliko estis 
konstruita ĝis la transepto. La 
portiko de la baziliko longas 117 
metrojn, kaj altas 40 metrojn. Sur la 
fasado, la marmora kovraĵo estas 
prikonstruita nur ĝis la unua etaĝo, 
kaj la ceteraj partoj de la fasado 
havas ruĝbrikan kovraĵon.. En la 
baziliko troveblas multaj belegaj eĉ 
famaj kapeloj. Tie ni povis admiri 
pri la „Meridiana Linio”, kiu estis 
kaj estas multe pli simila suna 
horloĝo, sed ĝi estas mirinda scienca 
instrumento, la plej longa en la 
mondo interne de konstruaĵo. De pli 
ol 350 jaroj ekzistas tiu instrumento, 
kiun realigis la juna astronomo 
Giandomenico Cassini. La 
inteligenta kaj zorga projektado, la 
rigoraj, diligentaj kontroloj kaj 
utiligoj dum la tempo permesis 
obteni sciencajn rezultojn kaj 
konfirmojn, kiuj tiuepoke estis 
entute kaj tutmonde gravaj. Por la 
estraranoj de IFEF, vidi tiun 
sciencan instrumenton estis ege 
interese, ĉar dum la printempa 
estrarkunsido nia prezidanto faris 
prelegon pri tio. 

La alia fama konstruaĵo estas la 
Palaco Archiginnasio, konstruita en 
1563, kaj tie funkciis la mondfama 
Universitato ĝis 1802. Kiam ni 
eniris en la palacon, mirigis nin la 
murpentraĵoj, sep miloj da blazonoj, 

Anatomia salono en la iama Universitato 


multaj skulptaĵoj kaj belegaj ŝtuparoj, 
koridoroj eĉ grandaj kaj malgrandaj 
salonoj. Unue, ni iris al la anatomia 
salono, kies muroj de la planko ĝis la 
plafono havas lignan kovraĵon. La 
plafono havas kasonan formadon, 
entute 12 lignaj skulptoj figuras 
kuracistojn. En la mezo de la salono 
staras marmora tablo por dissekcado, 
kie la studentoj de medicino lemis la 
misterojn de la homa korpo, kaj la 
profesoroj de sur la podio donis la 
instrukciojn. En la granda salono de la 
palaco troveblas multaj multkoloraj 
blazonoj, skulptaĵoj pri mondfamaj 
homoj, okazintaĵoj kaj legendoj. En 
tiu salono okazis eĉ okazas multaj 
koncertoj de Rossini kaj Donizetti. 
Apud la granda salono troveblas 
belega kaj riĉa biblioteko kun multaj 
neanstataŭigeblaj kaj valoraj libroj eĉ 
manuskriptoj. En la palaco instruis 


sennombraj generacioj de la 
scienculoj, inter alie Galvani, 
Guidotti, Beati, Ambrosini, 
Fracassati ktp. Nia ĉiĉerono, kiu 
akompanis nin en la palaco, fabelis 
multajn interesajn epizodojn el la 
vivo de la Universitato, ekzemple ke 
jam en la jaro 1512 venis studentoj 
el Peruo por lemi kuracarton, aŭ 
kiamaniere la inkvizitoroj kontrolis 
la anatomian instruadon, aŭ 
interesiĝis pri la senbrida vivo kaj 
privilegiaj rajtoj de la studentaro. 

En la urbo ni ankoraŭ rigardis la 
belegan fontanon de Neptuno kun 
kvar skulptaĵoj, simbolantaj 
grandriverojn (Gango, Nilo, 
Amazono, Danubo) de kvar 
kontinentoj. Ni vizitis la bazilikon 
Sankta Stefano, kiu enhavas sep 
preĝejojn. En la baziliko San 
Francesko, ni admiris la marmoran 
altaron, skulptitan en 1826 de du 
veneciaj fratoj. 

Estis ege interesa la vizito de iu 
kastelo, en kiu somere loĝis riĉaj 
nobeluloj, por ke ili kontrolu la 
kamparan laboron. Ili konstruigis en 
la kastelo belegan teatron kun 
multaj skulptaĵoj, kaj relative 
grandan scenejon, kie la nobeluloj 
mem estis la aktoroj eĉ la aŭtoroj. 
Ankaŭ tie ni aŭdis multajn 
interesajn historiojn pri la vivo de la 
nobeluloj kaj kulturaj okazintaĵoj el 
la pasintaj jarcentoj. 

Ankaŭ estas interese vidi la du 
famajn kliniĝantajn turojn. La turon 
Asinelli oni konstruis en 1109, kaj 
ĝi altas 98 metrojn, kaj dekliniĝas je 

120 cm-oj. La turo Garisenda 
konstruita en 1110 altas 47 metrojn, 
sed dekliniĝas je 322 cm-oj. 


La malnovan urboparton ĉirkaŭas 
la malnova urbomuro, sur kiu kvar 
grandaj urbopordegoj restas en 
bonega stato. Ekster la malnova 
urbomuro oni konstruis modernajn 
loĝdomojn kaj aliajn konstruaĵojn, 
larĝajn stratojn kaj multajn parkojn 
Tie funkcias modernaj fabrikoj, 
uzinoj, sed la novaj kvartaloj gardas 
la atmosferon kaj tradicion de la 
malnova urbo. 

Bologna estas grava kaj vigla 


trafika, turisma nodo. La ĉefaj 
trafikaj vojlinioj kruciĝas en la urbo 
mem. Pro tio, ĉiutage ni spertis 
grandan trafikon dum nia 
restado. Ankaŭ la fervojlinioj 
ĉi tie disbranĉiĝas al pluraj 
direktoj. Ni vizitis la staci- 
domon, kie nun daŭras la 
giganta laboro por la grand- 
rapida trajntrafiko sub la tero. 

Ni faris duontagan ekskurson 
al la urbeto Dozza, kiu situas 
oriente de Bologna je 35 km- 
oj. Tiu urbeto estas konata 
pro la malnova fortikaĵo, kaj 
la murpentraĵoj : fortikaĵo granda, 
impona, kaj bele rekonstruita. En la 
urbeto, ĉiun duan jaron, okazas 
festivalo, kiam aktoroj pentras 
bildojn sur la murojn de la domoj, 
tiuj pentraĵoj restas sur la muroj. Ni 
promenadis sur la stratoj, kaj 
multajn murpentraĵojn ni povis 
admiri, eĉ de konataj pentristoj. 
Vere, tio estis interesa ekskurso. 

Mi rimarkas, ke ĉie en Bologna 
kaj en Dozza, nia prezidanto 



Fortikaĵ-bastiono en Dozza 



Kunveno kun la reprezentantoj de "Dopolavoro Ferroviaria" 

Romano Bolognesi konatigis al ni 
la vidindaĵojn, fabelis interesajn 
historiojn kaj okazintaĵojn, precize 
klarigis la indikojn kaj datojn, kiel 
"vivanta leksikono". Ni sentis tiel, ke 
ni ne povas fari iun demandon, pri kio 
li ne povis precize respondi. Impresas 
min tiu vastasfera scio. Mi gratulas 
vin Sinjoro Profesoro. 

Posttagmeze ni vizitis la centron 
de la "Dopolavoro Ferroviaria" en 
Bologna, kie akceptis nin la ĉefoj de 
DLF. Ili prezentis la rezidejon de la 
organizaĵo, eĉ ni povis rigardi la 
klubejojn de la fervojistaj pentristoj 
kaj fervojmodelistoj. Ni vizitis la 
vojaĝagentejon de DLF, kie oni 
prezentis la eblecojn por ripozi kaj 
somerumi, eĉ vintrumi en la belegaj 
fervojistaj ripozdomoj, kiel ekzemple 
la „Casa Alpina” en Plan Val 


Gardena, kie jam trifoje okazis niaj 
estrarkunvenoj. Ĉe la fino de la 
vizito, la ĉefoj de DLF donis al ni 
donacetojn, kaj ili gastigis nin en 
agrabla kafejo. 

La partoprenantoj de la 
estrarkunsido loĝis en la 
ĉarma hoteleto „Villa Imelda” 
en malgranda urbeto Idice, kiu 
situas rekte apud Bologna. La 
hoteleton funkciigas fratinoj 
de la dominikanoj. Ĉie estas ordo, 
pureco, silento, do ege taŭga por 
ripozi kaj kunsidi. La bongustajn 
manĝaĵojn pretigis la monahinoj, eĉ 
ni ricevis multfoje italajn 
specialaĵojn de variaj manĝaĵoj. 

Dum la estrarkunsido, ni 
pritraktis la kutimajn tagord- 
punktojn. Unue, ni trarigardis la 



Estraro de IFEF en la "Villa Imelda" kun la monaĥinoj 

antaŭpreparitan laboron de la sekvonta 
61-a IFEF-kongreso, okazonta en 
Triesto en la venonta majo. La estraro 
trankviliĝante sciigis la raporton pri 
la bona evoluo de la antaŭprepara 
laboro. Ni pritraktis kaj modifis la 
enhavon de la sekvonta cirkulero. La 
estraro ekzamenis la eblecojn de la 
venontaj IFEF-kongresoj, kaj ni 
konstatis ke en 2010 okazos la 62-a 
IFK en Bulgario, verŝajne en la 
ĉefurbo Sofio. La 63-a IFK okazos en 
Ceĥio, en la urbo Liberec en la nova 
kongresa centro "Babilon". La estraro 
traktis pri la aktiveco de la Faka 
Komisiono, pri la honorigoj, pri la 
kompletigo de la statuto, pri la 
financaj kaj redaktoraj aferoj. Ni 
longe analizis la situacion en kelkaj 
landoj, ĉefe pri tiuj landaj asocioj, 
kiuj havas grandajn problemojn, kie 
mankas mono, grave malaltiĝas la 
membronombro, mankas la aktiveco 
kaj la klubkunvenoj. En la kadro de la 
eksteraj rilatoj, mi raportis pri la 93-a 
UEA-kongreso, kiu okazis inter la 19- 
a kaj 26-a de julio 2008 en 
Roterdamo. Mi parolis ĉefe pri la 
fervojista kontaktkunveno kaj la 
kleriga lundo de la kongreso. Ni 
diskutis la kunlaborajn eblecojn kun 
aliaj fakaj asocioj, simile kiel kun 
UMEA. Pri la FISAIC-temoj ni 
analizis la efikon de la ŝanĝo de la 
FISAIC-estraro, kaj niajn taskojn por 
plibonigi la rilatojn kun FISAIC en 
ĉiuj landoj. Fine, ni decidis pri la 
printempa estrarkunveno, kiu okazos 
en la kadro de la Franca Fervojista 
Esperanto-Kongreso, okazonta en 
Bretonio la plej okcidenta parto de 


Francio inter la 27-a de marto kaj 1- 
a de aprilo en 2009. 

Vespere, post la estrarkunveno, 
ni vizitis sinjoron Gianni Orsini, 
emeritan fervojiston, kiu estas 
membro de la Itala Fervojista 
Esperanto-Asocio. Li mem preparas 
diversajn violonojn. Li detale 
prezentis la laborprocezon, la 
materiojn de la violonoj, kaj poste li 
kaj la edzino amikeme gastigis nin. 

En la lasta tago de la 
estrarkunveno, Vito Tornillo 
prezentis al ni videofilmon pri la 
grandrapida trajntrafiko, kies temo 
estos la ĉefprelego de la 61-a IFK. 
Poste, ni promenadis en Bologna, 
kaj post la komuna tagmanĝo en la 
fervojista restoracio, la 

partoprenantoj forveturis. Mi kun 
Jindrich Tomiŝek pasigis kelkajn 
horojn en Venecio, kie ni vizitis la 
plej famajn lokojn tieajn, ekz. la 
ponton Rialto, la Grandan Kanalon, 
la novan ponton ĉe la stacidomo, la 
ĉefplacon San Marco ktp. Ni ĝuis 
ĉiujn minutojn de la promenado en 
Venecio. 

Ankaŭ nun mi ŝatus danki al 
nia prezidanto la neforgeseblajn 
travivaĵojn en Bologna, kiu kun la 
edzino Eliza bone kaj perfekte 
zorgis pri nia restado. Sed mi ankaŭ 
devas danki Vito-n Tornillo-n kaj 
Gianfranco-n Tomba-n, kiuj senlace 
penadis por niaj veturadoj kaj 
restadoj en Italio. 

Verkis kaj plejparte fotis 

Istvan Gulyas 


12 


INTERNACIA FERVOJISTO 2009.1 


PROTOKOLO DE LA PUBLIKA KOMITATKUNSIDO 

en la 60-a IFEF-kongreso en Poznano (PL) 20.05.2008 

Mallongigoj : Pr = prezidanto, Vp = vicprezidanto, Sk = sekretario, 
Ks = kasisto, Rd = redaktoro, e-o = estraro, Ck = ĉefkomitatano, IF = Internacia 
Fervojisto, FK = Faka Komisiono, TS = Terminara Sekcio, FAS = Fake Aplika 
Sekcio, k-o = komitato, k-ano = komitatano, kk-ano = kromkomitatano, k-go = 
kolego, Hm = honora membro, Hp = honora prezidanto, l.a. = landa(j) asocio(j). 
(Landkodoj duliteraj, laŭ normo ISO 3166) 

1. Malfermo, konstato de la mandatoj 

La Pr Bolognesi malfermas la kunsidon, salutas kaj dankas al ĉiuj ĉeestantoj 
pro ĉeesto. 

Ĉeestas estraranoj: Pr Romano Bolognesi (IT) 

Vp Istvan Gulyas (HU) 

Sk Marica Brletiĉ (HR) 

Ks Laurent Vignaud (FR) 

Rd Jean Ripoche (FR) 


La Sk laŭstatute alvokas la rajtigitojn kaj listkalkulas la ĉeestantojn : 
Ĉeestas 16 voĉdonrajtaj k-anoj el 14 landoj. 


Lando 

Kodo 

Komitatano 

Aŭstrio 

AT 

Martin STUPPNIG 

Belgio 

BE 


Bulgario 

BG 

Lazar KARAKAŜEV 

Ĉeĥio 

CZ 

Jindfich TOMIŜEK 

Ĉinio 

CN 

Han Zuwu 

Danio 

DK 

Jan U. NIEMANN 

Francio 

FR 

Sylviane LAFARGUE 


FR 

Christian DARDENNE 

Germanio 

DE 

Walter ULLMANN 


DE 

Achim MEINEL 

Hispanio 

ES 

Marti GUERRERO 

Hungario 

HU 

Jozsef CZIBOLY 

Italio 

IT 

Vito TORNILLO 

Kroatio 

HR 

Zlatko HINŜT 

Norvegio 

NO 

RolfBERGH 

Pollando 

PL 

Witold CZERWINSKI 

Rumanio 

RO 

Rodica TODOR 

2. Ricevitaj telegramoj, leteroj 

La Sk legas la salutleterojn de s-roj Hm Janos PATAY kaj Hp Per Engen. 

3. Honorigo al la mortintoj 

La Sk legas la nomojn de la mortintoj, pri kiuj oni eksciis de la 59-a IFK- 
Parizo 2007 ĝis la 60-a IFK-Poznano 2008. Oni honorigas ilin per unuminuta 
silenta starigado. Ke ili ripozu pace : 


Lando 


Aŭstrio 



Belgio 


Danio 


Propra nomo 


Erich 


Wilhelm 


Esther 


Ernst 


Johann 


Friedrich 


Rudolf 


Georges 


Frederik 


Poul 


Hilaire 


Robert 


Pierre 


Yvonne 


Charles 


Annie 


Robert 


Erwin 


Alfred 


Werner 


Irene 


Tibor 


Jozsef 


Vittoria 


Dea 



Serbio- 

Montenegro 


Svedio Evert 


Familia nomo 


BRENNER 


HERMANN 


HILKERSBERGE 

R 


HRABALEK 


PICHLER 


TSCHOM 


ZANKO 


LEPAGE 


G. NIELSEN 


NIELSEN 


HAPPI-FOSSO 


GODE 


TURBELIER 


ROUSSEL 


CALOT 


BURTET 


HERMANS 


CHEVALIER 


DOMESLE 


GISSIBL 


NICKEL 


PATAY 


sasvAz 


SZAKALY 


SPINA 


Naskiĝdato Mortdato 



07/03/1921 


13/12/1926 


21/01/1925 


04/08/1942 


05/02/1925 


1910 


02/10/1912 


22/05/1945 


23/03/1920 


1924 


17/11/2007 


03/01/2008 


14/09/2007 


14/05/2007 


05/07/2007 


26/02/2008 


03/04/2008 






03/06/2007 

83 

13/06/2007 

85 

12/07/2007 

83 

14/12/2007 

86 

21/10/2007 

81 

20/11/2007 

91 



29/12/2007 

87 

13/01/2008 

87 

22/10/2007 

80 


RAUSEK 


25/11/2007 

4. Estraranaj raportoj 

4.1. Sekretario (aperis en IF 

2008.2, paĝoj 28-29) 

Unuanime aprobita. 

4.2. Redaktoro (aperis en IF 

2008.1, paĝo 2) 

Unuanime aprobita. 

4.3. Kasisto (aperis en IF 

2008.2, paĝo 26) 

Sylviane Lafargue legas la 
raporton faritan de la revizoroj 
Jeannine Daguin, Denise Happi-Fosso 
kaj Sylviane Lafargue. 

La raporto de la revizoroj kaj la 
financa raporto estas unuanime 
aprobitaj. 

5. Protokolo Parizo (FR) (ĝi 

aperis en IF 2007.6, paĝoj 85-90) 

La protokolo estas unuanime 
aprobita. 

6. Raporto de la ĉefkomitatano 

La Ĉk ĉeestis unu estrarkunsidon 
de IFEF: aŭtunon 2007 en Budapeŝto. 
Krome, li partoprenis la 49-an IFES en 
Braŝovo, kaj aliajn aranĝojn organiz- 
itajn en Aŭstrio, Ĉeĥio, Hungario kaj 
Pollando cele al kontakti la membr- 
aron kaj plibonigi la kunlaboron. 

Kun D-rino Anna Abelovska, la 
Sk de la Ĉeĥa l.a. de IFEF kaj Honora 
Membro de FISAIC, li kelkfoje vizitis 
Pollandon cele al konsulti la LKK 
preparlaborojn de la kongreso en 
Poznano kaj postkongreso en Malbork. 

Jarfine, li dissendis la Cirkuleron 
kaj la Demandilon al la l.a. kaj al 
kontaktuloj en landoj kie ne ekzistas 
IFEF-funkcianta landa asocio. 

Li kunlaboris kun diversaj E- 


gazetoj kaj redakcioj de la radiaj E- 
elsendoj. 

La raporto estas unuanime 
aprobita. 

7. Kongrespropono(j) 

Ne venis iu kongrespropono. 

8. Raportoj de la Faka 
Komisiono (FK) 

8.1. Gvidanto 

Jan Niemann laŭdas la laboron 
de la sekretarioj de la sekcioj. Li 
prezentas la FervojFakajn Kajerojn 
14 kaj 15. 

La raporto estas unuanime 
aprobita. 

8.2. Sekretario de la Fake 
Aplika Sekcio (FAS) 

La gvidanto S-ro Ladislav Kovar 
laŭdas la eldonon de du FFK-oj (n- 
roj 14 kaj 15) inter du IFK. Pro tio li 
substrekas la meritojn de s-roj Jan 
Niemann kaj Heinz Hoffmann kiuj 
finpreparis, kaj de s-ro Galkin kiu 
korektis la artikolojn. 

S-ro Kovar prezentis la titolojn 
de kvar dumkongresaj fakprelegetoj 
kaj la ĉefan prelegon de Arnold 
Bresch: Modernigo de la poznana 
fervojnodo en la jaroj 2006-2008, 
kiun tradukis W. Libner. 

La raporto estas unuanime 
aprobita. 

8.3. Sekretario de la 
Terminara Sekcio (TS) 

S-ro Heinz Hoffmann raportas 
pri konstanta kaj sukcesa laboro de 
la Sekcio. 

Sed, kun malĝojo li informas pri 
perturbo en la programaro en 

Internacia Fervojunio (UIC). Tiu 
akcidento kaŭzis ke en datumbanko 
de UIC, laŭ la ne-perturbita stato de la 
dosieroj en novembro 2006, troviĝas 
nur ĉirkaŭ 400, anstataŭ preskaŭ 1100 
difinoj, pri kiu cifero S-ro Hoffmann 
informis en sia lastjara raporto. 

Intertempe, s-ro Hoffmann aldonis 
ĉiujn korektitajn terminojn. Denova 
difin-enigo okazu paŝon post paŝo - 
kun intertempa storado de ankoraŭ 
neperturbita stato. 

Rilate UIC, s-ro Hoffmann 
informas pri enigo de 241 novaj 
nocioj en anglan, francan kaj 
germanan lingvojn. UIC ankaŭ 
decidis aldoni 4 novajn lingvojn, 
nome araban, kroatan, norvegan kaj 
turkan. Tiel, la nombro de la 
datumbankaj lingvoj pligrandiĝos de 
19 al 23. 

La raporto estas unuanime 
aprobita. 

9. Raportoj de la komisiitoj 

9.1. Skisemajno (IFES) 2008 
(aperis en IF 2008.3 paĝoj 52-57). 

S-ino Todor raportas pri la lasta 
IFES okazinta en Braŝovo (RO). 
Partoprenis 28 personoj, el 4 landoj: 
AT, CZ, HU kaj RO. Martin Stuppnig 
laŭdas la organizadon de la rumana 
teamo kaj s-inon Rodica Todor. 

Konfirmite estas, ke la nomo estu 
VIFES, Vintra Internacia Fervojista 
Esperanto-Semajno, ĉar tre malmultaj 
partoprenantoj skias. Tio estigos 
ankaŭ pli multajn eblecojn okazigi 
ĝin, ne nur en montaraj neĝoplenaj 
lokoj. 

Diskuto okazas, kaj estiĝas 
propono, ke S-ino Rodica Todor, post 


2 sukcesaj organizoj, estu elektita, 
kiel komisiito pri VIFES. Tion ŝi 
akceptas. 

Unuanime aprobita. 

9.2. Fervoja Koresponda 
Servo (FKS) 

S-ino R. Todor informas, ke pro 
malsaniĝo ne ĉeestas la 
respondeculo s-ro Dan-Dragos 
ALDEA. Laŭ ŝia scio, lastjare al 
FKS venis neniu peto. 

La Pr proponas nuligi tiun servon 
ne plu uzatan ĉar multaj nun uzas 
Interreton kaj tiel laŭokaze 
sendepende korespondas. 

La k-o voĉdonas forlasi la 
modelon de la Koresponda servo. 

Unuanime aprobita. 

9.3. Komitatano "A" por IFEF 
ĉe UEA 

La Vp Istvan Gulyas informas 
pri la 92-a UK en Jokohamo (JP), 4- 
11.8.2007. Ĉeestis 1900 personoj el 
57 landoj. En tiu kongreso estis 
elektita nova estraro. 

La fervojistan kontakto- 
kunvenon ĉeestis 30 kongresanoj el 
10 landoj. La Vp parolis pri centjariĝo 
de IFEF kaj ties organizado kaj historio, 
pri la pariza IFK, pri la terminara laboro, 
Fervojfakaj kajeroj kaj aliaj fakaj 
temoj. 

La japana k-go Yamamoto Akiya 
faris interesan fakprelegon pri la 
japanaj fervojoj. La ĉinaj fervojistoj 
prezentis trilingvan (ĉinan-anglan- 
Esperantan) fervojan terminareton. 
Estis planita faka ekskurso al Tokio, 
sed ĝi ne okazis pro la okupo de 
kongresanoj, kiuj antaŭe planis 
aliajn ekskursojn (UEA malfrue 

sciigas al gekongresanoj pri la 
programeroj). 

La sekva UK okazos en 
Roterdamo (NL) 19-26.7.2008. 

La raporto estas unuanime 
aprobita. 

10. Resumo de la jarraportoj 
2007 el la landaj asocioj 

La Vp prezentas resumon, kiun li 
faris surbaze de la jarraportoj de la l.a. 
La tuta membraro de IFEF nombras 
655, kaj ankaŭ 684 laŭ la Ks ĉar 
kelkaj l.a. pagas pli da kotizoj. 

Okazis pli ol 50 kursoj kun pli ol 
500 gekursanoj. 

S-ro H. Hoffmann ŝatus scii, kiuj 
estas fervojistoj aŭ nefervojistoj laŭ la 
jarraporto. Laŭ la landoj, fervojisto 
povas esti tiu, kiu laboras en la ŝtata 
fervojo / en entrepreno kiu produktas 
fervojaĵojn / ktp. Diskuto ekestas, kaj 
montriĝas, ke ne ekzistas aparta 
difino: mem decidas la l.a. 
respondante la demandon. 

Jan Niemann : l.a. devus decidi pri 
tio, kio estas aŭ ne fervojista. Li 
proponas forigi tiun demandon el la 
demandilo. 

Ges-roj R. Todor, M. Feifiĉova kaj 
R. Bergh raportas pri similaj enlandaj 
problemoj: membrostato en siaj l.a. 

Han Zuwu parolas pri proponoj 
por plibonigi la situacion. 

La resumo de la jarraportoj aperos 
en IF. 

Unuanime aprobita. 

11. Analizo de la nuna situacio 
en kelkaj landoj 


La Pr konstatas, ke tiu punkto 
estas jam traktita en punkto 10. 

Unuanime aprobita. 

12. Buĝeto 2009 kaj 
kotizkonfirmo 

Ĝi aperis en IF 2008.2, paĝo 26. 
La Ks ne proponas ŝanĝon de la 
jarkotizo (restos 9 eŭroj). Li alvokas 
al donacoj por la fonduso "Historia 
libro (IFEF 100 jaroj)". 

Unuanime aprobita. 

13. Rilatoj al aliaj organizoj 

13.1. UEA 

Nora Caragea demandas pri (ne) 
ekzisto de UEA-salutletero al la 
IFK. Ĉi-jare la inaŭguron ĉeestis 
Barbara Pietrzak. 

La rilatoj kun UEA estas jam 
pritraktitaj sub punkto 9.3. 

13.2. FISAIC 

La Rd informas pri la bezono, 
kadre de FISAIC, por traduki la 
protokolojn de la FISAIC-kunsidoj. 
La FISAIC-sekretario proponas, ke 
ĉiuj l.a. faru tradukon de E-o al sia 
nacia lingvo. La Pr sugestas al la l.a. 
meti la nomojn de la landaj 
respondeculoj por tradukado, en la 
listo ĉe la Rd. 

13.3. UIC 

Jam pritraktita. 

14. Venontaj kongresoj 

14.1. Konfirmo de invito al la 
61-a IFK (IT) en 2009 

S-ino Edvige Ackermann invitas 
al Trieste 23-29.05.2009. 

Unuanime aprobita. 

14.2. Elekto de gastiganta 
lando por la 62-a IFK en 2010 

S-ro Lazar Karakaŝev invitas al 
Bulgario en 2010. La Ĉk legas la 
oficialan leteron, per kiu S-ino 
Veselka Kamburova invitas al 
Bulgario. 

Unuanime aprobita. 

14.3. Diskuto pri pluaj eblecoj 

Anoncas sin Ĉeĥio por 2011 (t.e. 

10 jarojn post 2001 en Tabor, kaj 20 
jarojn post 1991 en Olomouc). 

Unuanime aprobita. 

15. Venontaj VIFES en 2009 kaj 
2010 

Sylviane Lafargue informas pri 
ebleco ke k-go Andre Mirc (FR), 
organizos sekvan VIFES-semajnon en 
francaj Pireneoj. 

Unuanime aprobita. 

16. Eventualaĵoj 

La Pr parolas pri la ”Historia libro 
(IFEF 100 jaroj)”. Li daŭre kolektas 
materialon kaj bezonas kaj petas 
originalajn fotojn - novajn kaj 
malnovajn. 

Li proponas, ke en IFEF 
dokumentoj (adresaro) oni enmetu 
datojn pri naskiĝo. 

17. Libera diskuto 

Sylviane Lafargue informas pri 
jenaĵoj : 

1) Esperanto-staĝoj organizataj de 
la franca l.a. en Francio mem (Paris, 
Lyon kaj Toulouse) por tiuj kiuj 
parolas la francan, kaj en 
Dobrichovice (CZ) por internacia 
publiko. 

2) Pilgrimo al Santiago de 


Compostela, kun celo diskonigi 
Esperanton. Lokoj en aŭtobuso estos 
senpagaj por ne-Francoj. 

3) EDE, Eŭropo-Demokratio- 
Esperanto, internacia partio, duan 
fojon kandidatiĝos en la Eŭropa 
baloto (en 2009). Nun homoj aktivas 
en Francio, Hungario, Germanio kaj 
Nederlando, kaj necesas aliaj en la 
ceteraj EU-landoj. 

4) En 2007, okaze de la IFEF- 
kongreso en Parizo, dum la faka 
vizito al ŝia laborejo, estis 
transdonita IFEF-flago. Nun ĝi 
videblas en montro-ŝranko, kun foto 
de la vizitinta grupo. 

S-ro Witold Czerwinski 
informas, ke trajno kun nomo 
“Zamenhof” unuafoje la lan de 
junio 2008 cirkulos de Bjalistoko al 
suda Pollando. 

W. Czerwinski ankaŭ sugestas, 
por ke partoprenu pli da junuloj en 
la IFEF-kongresoj, ke la 
organizantoj donu al ili grandan 
rabaton. Edvige Ackermann (IT) 
respondas, ke praktike tio eblas nur 
por la kotizo, sed ceteraj kostoj 
(tranoktoj) estas grandaj kaj LKK ne 
povas fari tion. Krome, la LKK ne 
persone konas la junulojn kaj ties 
meritojn en la diversaj l.a., pro tio 
pli bone estas, ke la l.a. kaj grupoj 
mem, laŭ propraj proponoj donacu 
al de ili konataj meritantaj junuloj. 

Poznan, la 20an de majo 2008 
Protokolis la Sk 
Marica BRLETIĈ 

11 IINllJU en la mondo jUOJ Dl H 
OINOHAI-tibeta fervojo 


1. La plej longa fervojlinio sur 
altebenaĵo 

La Qinghai-Tibeta fervojo kun 
totala longo de 1956 km, inkluzive de 
du partoj Xining-Golmud kaj Golmud - 
Lhasa, komenciĝas de la stacio Nans- 
hankou de Golmud, transpasas la 
5500m - 6000m-an altan Kunlun- 
montaron, nomatan “Spino de Azio”, 
enveturas en la pli ol 4600m-an super 
marnivelo altan, plej grandan 
“senhoman regionon”en Cinio 
Kokosili(Hoh xil), poste transpasas la 
orginon de Changjiang-rivero - Tuotuo- 
riveron, trapasas la plej altan punkton 
de fervojo en la mondo - Tanggula- 
monton, enveturas en nord -Tibetan 
regionon kaj Dangxiong-stepon, fine 
atingas la sanktan “Sun-urbon”- 
Lhasa. La konstruo de la altebenaĵa 
fervojo Qinghai-Tibeto, la plej alta 
kaj longa en la mondo, estas la granda 
senantaŭa heroaĵo en la homara historio 
de la fervojkonstruado. 

2. La plej alta super marnivelo 
altebenaĵa fervojo en la mondo 

Qinghai-Tibeta altebenaĵo estas la 
plej alta kaj juna nomiĝanta “la tria 
poluso de la terglobo”. La parto Golmud- 
Lhasa de la Qinghai-Tibeta fervojo 
situas tute sur la altebenaĵo de pli ol 
3000 m. La fervojo, kun 960 km sur 
alto de 4 000 m super marnivelo, kaj 
plej alta punkto en la pasejo Tanggu- 
la-monto (5 072 m) estas nomata 
“Fervojo plej proksima al la ĉie- 
lo”.Ĉ inio kreis la mirindaĵon sur neĝa 


altebenaĵo en la historio de la fervoj- 
konstruo. 

3. La plej longa distanco tra 
tundro 

La Qinghai-Tibeta fervojo, la 
altebenaĵa fervojo, traveturas la 
multjaran tundron sur 550 km-oj. La 
Qinghai-Tibeta fervojo nomiĝas 
“Muzeo pri tundra konstruo de la 
mondo”. 

La Qinghai-Tibeta fervojo donas la 
ekzemplon por unuafoje solvi la tundran 
problemon per diverskonstruaj 
metodoj grandskalaj. 

4. Kreado de la plej granda hora 
rapido de la altebenaĵa fervojo 

La rapido de la Qinghai-Tibeta 
fervojo en la tundra parto atingas 
100 km/h, 120 km/h en la ne tundra 
parto. Tio estas la plej granda rapideco 
en la altebenaĵa tundro. 

Nun la pasaĝertrajno veturas kun 
la rapideco de 160 km/h. 

5. La plej alta tunelo de alt- 
ebenaĵa tundro 

La tunelo Fenghuoshan, situanta 
sur la monto Fenghuoshan kun alteco 
de 5010 m-oj super marnivelo, kun 
longo de 1338 m-oj estas konstruita 
tute en la ĉiamfrosta tero. Oni nomas 
la tunelon “La plej alta tunelo en la 
mondo ”. 

6. La plej longa tunelo en la 
altebenaĵa tundro 

La Tunelo Kunlunshan, situanta ĉe 
la 4767-metra super marnivelo mont- 
pasejo Kunlunshan, longas 1686 m- 
ojn. La tunelo, konstruita en la regio- 
no de tundro kun geologia kompliko 
kaj serioza natura kondiĉo, trairas 
kelkajn fendajn zonojn. Ce la enirejo : 
dika tavolo da subtera glacio akumuliĝo 
de malordaj ŝtonoj ; en la meza parto : 
fendakvo, subtera glacio kaj degelaĵo ; 
pro tio la tunelo estas nomata la geo- 
logia “kalejdoskopo ”. 


7. La plej alta stacidomo super 
la marnivelo 



La stacidomo Tanggula, malproksime 
de Lhasa je 600 km, situas ĉe la mezo 
de la plej alta parto de la tuta linio kaj 
en la landinterno de la Qinghai-Tibeta 
altebenaĵo kun alto de 5068 m-oj.La 
multcela stacidomo pasaĝera kaj vara es- 
tas la plej alta en la mondo. La staci- 
domo estas konstruita kun la Tibet- 
naciaj karakteraĵoj. En la perono staras 
la ŝtona monumento, sur kiu estas 
skribite “La plej alta en la mondo 
punkto defervojo super marnivelo 
5072 m. ” 

8. La plej longa fervoja ponto en 
la altebenaĵa tundro 



Trajno vojiras la linion 


En la limzono de la ŝtatranga natur- 
protekta regiono Kokosili(Hoh xil) - 
la plej granda “ senhoma regiono” 
kun la alto de pli ol 4600 m-oj, ĉe la 
piedo de la neĝa Kunlun-monto, 
troviĝas la bela “Ĉielarka ponto”, 
longa je 11,7 km-oj. Oni konstruis 
pontojn anstataŭ vojojn por solvi la 
problemon pri la linia stabileco de 
la tundro kun glacio kaj protektado de 
la naturprotektita regiono. Pli ol 1300 
arkaĵoj de la ponto inter la pontkolonoj 
liveras la pason al la sovaĝaj bestoj. 
Ekz. Poefagoj, tibetaj antilopoj, 
tibetaj kiangoj, povas libere trairi 
kaj agadi. 

9. La plej alta bazo de fervoj- 
sternado 

En la norda parto de Anduo- 
gubernio de Naqu-regiono en Tibeto 
troviĝas Anduo-a bazo de fervoj- 
sternado, kiu okupas areon de pli ol 
8000 kvadrataj metroj kaj altas 4707 
m-ojn. Tio estas la plej alta bazo de 
fervojsternado en la mondo. 

El special numero 2008.5 de la 
revuo "Fervojista Esperantisto" 

(Cina Fervojista 
Esperanto-Asocio) 

Anguio ok Ĉu mi estas fervojisto? 

Tre disvastiĝis la kompreno laŭ malnova PIV 1 ), ke fervojisto estas dungito de 
fervoja entrepreno. Pro la nuntempa entrepreno-evoluo, ĉe multaj kolegoj estiĝas 
la demando: "Cu mi ankoraŭ estas fervojisto ?" Tiu evoluo karakteriziĝas ĉefe 
per jeno: 

1. Iamaj sekcioj de (ĉefe ŝtata) fervoja entrepreno estas transformataj al mems- 
taraj (privataj) kompanioj. 

La fervojaj entreprenoj mem estas tute aŭ parte privatigataj. Por gajni maksi- 
muman profiton, ili ne limigas sian agadon al fervoja transporto en propralanda 
kadro, sed plivastigas ĝin al ĝenerala transportloĝistika merkato en kadro de kapi- 
talisma tutmondiĝo. 

Vere nova ĉe tia evoluo estas la grandampleksa disvastiĝo, sed ankaŭ antaŭe 
jam ekzistis tiaj faktoj en malvasta kadro. Ekzemple lokomotiv- kaj vagonfabrikoj 
estis memstaraj kompanioj, dum koncemaj riparejoj apartenis al fervoja entrepreno. 
Sekve, fervojveturilo-seruristo estis fervojisto nur en riparejoj. Pluraj fervojaj 
entreprenoj ankaŭ posedis aŭtobusojn kaj kamionojn por gvidi surŝosean trafikon 
sur kelkaj linioj. Laŭ tiama kompreno, koncernaj ŝoforoj estis fervojistoj. 

Mia persona profesia biografio montras klaran ekzemplon pri la traktata pro- 
blemo: Gi komenciĝis per laboro en diversaj fakoj de tiama Germana Regnofer- 
vojo DR (en Germana Demokratia Respubliko) ĝis 1979. Poste, mi transiris al 
Altlernejo por Trafiko en Dresden , kiu ne apartenis al DR. Tie mi instruis studen- 
tojn kaj kunlaboris kun ili en la fako Teknologio de Fervoja Transporto. Tiam 
demandite de esperantistoj, ĉu mi ankoraŭ estas fervojisto, mi ĉiam respondis: 
„Jes, sed ne fervojano.” Nia lingvo ja ebligas klaran diferencigon per la sufiksoj - 
an- kaj -ist-. Tamen la vorto „fervojano” preskaŭ ne estas uzata. En 1992 pro lik- 
vido de la altlernejo, mi serĉis novan laboron kaj trovis ĝin en privata kompanio 
por projektado kaj mezurado, kiu ĝis 1991 estis sekcio de DR. Tie mi agis ĉe pro- 
jektado de fervojaj trakoj, do denove praktikis fervojtipan profesion. Eĉ nun kiel 
pensiulo mi volontule laboras ĉe Terminara Sekcio de IFEF. En mia funkcio mi 
estas oficiala korespondanto en Terminologia Grupo de Internacia Fervojunio 
UIC. Sekve mi ankoraŭ hodiaŭ sentas min aktiva fervojisto. 

En 1996/1998 nia Terminara Sekcio kontribuis al PlV-revizio. Pro la priskribita 
evoluo, ni proponis adapti la difinon de fervojisto al tiu de tramisto, kaj ne plu 
diferencigi inter tramvojisto kaj tramisto. La PlV-redaktejo akceptis tion 2 ). Tiel 
malaperis la nocia karakterizaĵo de dungiteco. Miaopinie la difino de fervojisto 
ne estu tro detala, ĝi lasu iom da libero por propraj sentoj. Plej plaĉas al mi la 
diro, ke fervojisto ĉefe estas tiu, kies profesia laboro necesigas iom ampleksan 
scion pri unu aŭ pluraj fakoj de fervojo kiel transportsistemo - sendepende de 
konkreta entrepreno. Sed se temas pri dungiteco ĉe fervoja entrepreno 3 ), mi re- 
komendas uzi la esprimon "fervojano". 

1) PIV 1 (1970): 

fervojisto Laboristo aŭ oficisto de fervojo. 

tramvojisto Laboristo aŭ oficisto de kompanio de tramvojo. 

tramisto Iu ajn el la laboristoj, kiuj ebligas la ekspluatadon de tramvojo. 

2) PIV 2 (2002, 2005): 

fervojisto Iu el la laboristoj, kiuj ebligas la ekspluatadon de fervojo. 
tramvojisto Ĉiu el la laboristoj, kiuj ebligas la ekspluatadon de tramvojo. 

3) UIC - RailLexic 12356: 

entrepreno fervoja Privata aŭ publika entrepreno, ĉefe servanta por 
fervoja var-aŭ / kaj pasaĝer-trafiko, kaj disponiganta trakciilojn. 

Heinz Hoffmann 


ftSAIC - PARiS 200^ 


Ankaŭ la lastan aprilon, la FI- 
SAIC organizis jaran kunvenon cele al 
kunordigado kaj programado de la 
internacia kalendaro kaj por favorigi 
interagadojn. 

La Pr de la ĉefaj 'Teknikaj Ko- 
misionoj" (Artoj, Briĝo, Filmo-Video, 
FoMoro, Fotoj, Korusoj, Modelismo, 
Muziko) kaj aldone la Prezidantoj de 
la memstaraj Internaciaj Federacioj 
(FIRAC = Radioamatoroj), (CIP = 
Filatelistoj), (IFEF = Esperantistoj) 
kunvenis en Parizo. 

Kiel kutime regis bona etoso 
kaj oni interrilatiĝis, sed ĉefe per la 
uzado de la germana, regata de la 
plejmultaj kunvenintoj. 

Tamen mi povis bone informi 
pri nia IFEF en E-o per la traduko 


de la kolego Georges Wallerand, kiu 
enkondukis novaĵon, iel rilatantan 
al nia agado. 

Temas pri la decido ĉesi traduki 
germanen kaj anglen la oficialajn 
protokolojn, de 2008 redaktatajn 
nur france. 

Kiel jam kutime, la francaj s- 
anoj tradukas ilin esperanten kaj 
sendas al la IFEF-l.a. por plutraduko 
en la propra nacia lingvo. Tiel la 
IFEF-l.a. povas liveri al la naciaj 
FISAIC sekcioj nacilingvajn doku- 
mentojn kun la indiko pri la perado 
de Esperanto. 

(RoBo) 

Fonto : Bollettino informativo IFEA 
(Italafervojisto 2008/06) 

IFEF-kolegoj ĉe '' INNOTRANS'' -ekspozicio 

En kadenco de du jaroj okazas en Berlino mondskale plej granda ekspozicio pri 
tekniko de fervojo kaj tramvojo sub la nomo «INNOTRANS». La unusemajnan aranĝon 
en septembro 2008 partoprenis ĉirkaŭ 1800 entreprenoj el 42 landoj (50% pli ol 
antaŭ 2 jaroj). Iam ankaŭ Ladislav Kovar , sekretario de IFEF-Fake Aplika Sekcio, 
prezentis tie sian entreprenon « STARMON» por sekurecteknikaj, diagnozaj kaj 
pasaĝero-informaj sistemoj. Nia kolego Bodo Ehrlich , dungito de la fervoja entrepreno 
DB , organizis la ĉijaran viziton, por ke kelkaj interesataj esperantistoj-fervojistoj 
povu informi sin pri la plej novaj teknikaj evoluoj. Krom Ladislav Kovar kaj Bodo 
Ehrlich , nunjare ankaŭ ĉeestis Achim Meinel , prezidanto de GEFA, Jan Niemann , 
gvidanto de IFEF-Faka Komisiono, kaj Heinz Hoffmann , sekretario de IFEF- 
Terminara Sekcio. 

Precipe interesis nin la granda subĉiela tereno kun ekspoziciataj plej modernaj 
vagonoj, tramoj, lokomotivoj kaj surtrakaj konstrumaŝinoj. Ankoraŭ pli ampleksa 
estas la tuto el haloj kun standoj de plej diversaj entreprenoj. Ni renkontiĝis ĉe la 
stando de Intemacia Fervojunio UIC, kie oni ankaŭ informas pri la fervojterminologia 
datumbanko RailLexic. Ni uzis la ĉeeston kompreneble ne nur por ricevi informojn 
pri plej nova tekniko, sed ankaŭ por konversacie kaj fake apliki Esperanton, kaj por 
diskuti pri traktendajn IFEF-taskojn, precipe por Faka Komisiono. 

Kromajn, nacilingvajn informojn enhavas la retejo "www.innotrans.de." 
Varbadfilmo sur la menuopunkto «Messeinformation / Marketingfilm» (Informo pri 
la foiro / varbadfilmo) donas kelkajn impresojn de la ekspozicio. Informas la elsuĉebla 
elektronika ĵurnalo “InnoTrans Report” pri novaĵoj. 

Faka Komisiono informos pli detale dum la IFEF - kongreso 2009 en Triesto pri 
INNOTRANS. 

Heinz Hoffmann 


AGl/anstataŭ TGV 



La trajnsistemo TGV ricevos pli rapidan 


kaj pli grandan sekvanton: La franca 
firmao Alstom prezentis ĉe la 
foiro INNOTRANS sian novan, 
supernivelan motorvagon- 
kombinaĵon Automotrice a 
Grande Vitesse (AGV). 

Ekde la jaro 2011 tiaj grand- 
rapidaj trajnoj trafikos sur la kurso 
Milano - Napolo. 


Eonto : 


INNOTrans Report, n-ro 2, 2008 
bildo: Ehrlich 

Honorigitoj 

Kiam IFEF distingas membron per honora membreco,aŭ per FISAIC-medalo, 
ni priskribas tion en IF. Sed kiu memoras ĉiujn ricevintojn ! 

Tial ni jam publikigas liston de nun vivantaj honoraj prezidantoj kaj membroj, 
honorigitoj per FISAIC-medalo kaj membroj de la Honora « Patrona Komitato 
de IFEF ». 


Honora Prezidanto 


Jaro 

Engen Per 

Honoraj Membroj 

Norvegio 

1998 

Kruse Elfriede 

Germanio 

1980 

Engen Per 

Norvegio 

1988 

Olsen Henning 

Danlando 

1995 

Barnickel Willem 

Germanio 

1996 

De Sutter Fucien 

Belgio 

1997 

Sredic Gvozden 

Jugoslavio 

1997 

Rosemann Otto 

Germanio 

1999 

Patay Janos 

Hungario 

2000 

Glattli Ernst 

Svisio 

2001 

Hartig Heinz-Dieter 

Germanio 

2001 

Eggenberger Gertrud 

Svisio 

2004 

Schindler Heinz 

Germanio 

2005 

Robiolle Pierre 

Francio 

2007 

Krogstie Per Johann 

Norvegio 

2007 

Stuppning Martin 

Aŭstrio 

2008 

Honora membro de FISAIC 


De Sutter Eucien 

Belgio 

1998 

Honorigitoj per FISAIC-medalo speciala 


Geroldinger Johann 

Aŭstrio ora 

1967 

Blauw Thies 

Aŭstrio arĝenta 

1967 

Hunkeler Hans 

Svislando bronza 

1967 

Kruse Elfriede 

Germanio ora 

1975 

Srediĉ Gvozden 

Jugoslavio ora 

1986 

Hartig Heinz-Dieter 

Germanio ora 

1988 

Robiolle Pierre 

Francio ora 

1994 

Engen Per 

Norvegio ora 

1998 

Honora Patrona Komitato de IFEF 


Ceci Pasquale 

Italio Direktoro de Dopolavoro Ferroviaro, Bo- 

logna 

1970 

D-rino Boulton MajorieBritio Universitato Oxford 

1977 

Inĝ Rodak Aleksander 

Pollando Ĉefdirektoro de la fervoja direkcio de Katowice 

1987 

Inĝ Vojtech Zelenka 

Ĉeĥio Direktoro de la fervoja direkcio en Ĉeĥio 

2003 

ALVOKO AL NIAJINFANOJ 
KAJ NEPOJ : 

anoncas la Artan 
Alvokon por 
i n f a n a j* 
konkursaĵoj* pri 
fervojo. 

Ĉeĥa Esperanto- 
Asocio startigas 
konkurson de 
infanaj artaĵoj kun la temo FERVOJO, kies celo 
estas omaĝi la centjariĝon de la organizita Esperanto- 
movado inter fervojistoj, en kiu ankaŭ ĉeĥaj 
esperantistoj ludis gravan rolon. 

La kondiĉoj por la konkursaĵoj : 

Partopreni rajtas ĉiuj infanoj ĝis 15 jaroj 
inkluzive (laŭ la atingita aĝo en 2009), kiuj parolas 
aŭ lernas Esperanton. 

Estas du aĝkategorioj, kategorio A ĝis 10 jaroj 
inkluzive, kaj kategorio B ekde 11 ĝis 15 jaroj. Oni 
akceptas ajnan artaĵon surpaperan (aŭ sur alimateriala 
folio) en la grandeco maksimume A4 (210 x 297 
mm). Povas esti desegnaĵoj, poemoj, rakontoj, 
fotografaĵoj aŭ ajnaj kombinaĵoj de ili. Ĉiu aŭtoro 
povas sendi maksimume 3 konkursaĵojn. 

La aliĝiloj kun detala regularo estas trovebla ĉe 
"www.esperanto.cz/infankonkurso", sed oni povas 
ilin ankaŭ peti ĉe "Libuŝe Dvorakova, Zahradm 2/B, 
CZ-26802 Svitavy", rete "dvor.libuse@seznam.cz." 

Estos konsiderataj nur la artaĵoj, kiuj estos 
akompanataj de la aliĝilo, respegulos la regularon de 
la konkurso kaj atingos ĝis la 31-a de aŭgusto 2009 la 
adreson: Esperanto-muzeo, Blanka Ĉuhelova, 
Machova alej 1, CZ-56802 Svitavy. 

Elektitaj konkursaĵoj estos ekspoziciataj en 
Esperanto-muzeo Svitavy ekde aŭtuno 2009 dum 6 
monatoj en la planata ekspozicio pri centjariĝo de 
internacia Esperanto-movado inter fervojistoj. Kaze 
de intereso la ekspozicio estos pruntedonita ankaŭ al 
aliaj urboj, eĉ eksterlandaj. 

Minimume tri aprezitaj aŭtoroj ricevos premion 
kaj estos invititaj al la inaŭguro de la ekspozicio. 

Petro Chrdle 


Ĉeĥa Esperanto-Asocio 















